Shane Black
Šeinas Blakas (angl. Shane Black, g. 1961 m. gruodžio 16 d.) – JAV scenaristas, režisierius ir aktorius. Jis parašė scenarijų tokiems filmams kaip „Mirtinas ginklas“ (1987 m.), „Monstrų būrys“ (1987 m.), „Paskutinis skautas“ (1991 m.), „Paskutinis veiksmo filmo herojus“ (1993 m.) ir „Ilgas bučinys nakčiai“ (1996 m.). Kaip aktorius, Blakas geriausiai žinomas dėl savo vaidmens filme „Grobuonis“ (1987 m.). 2005 m. debiutavo kaip režisierius filmu „Bučiuok bučiuok, šauk šauk“. Šeinas vėliau parašė scenarijų ir režisavo filmus „Geležinis žmogus 3“ (2013 m.), „Kieti bičai“ (2016 m.) ir „Grobuonis: Patobulinimas“ (2018 m.).